בובספוג הסרט: מבצע הצלה

בובספוג הסרט: מבצע הצלה (באנגלית: The SpongeBob Movie: Sponge on the Run) הוא סרט לייב אקשן והנפשה המבוסס על סדרת הטלוויזיה "בובספוג מכנסמרובע". הסרט בוים על ידי כותב הסדרה לשעבר טים היל , ואת התסריט כתבו היל, ג'ונתן איבל וגלן ברגר  ומיכאל קוואמה, על פי סיפור מאת ארון ספרינגר. צוות המדבבים מהסדרה ומהסרטים הקודמים חזרו לדבב בסרט זה. זהו הסרט הראשון בסדרה ללא מעורבותו של סטיבן הילנבורג, יוצר הסדרה, עקב פטירתו ב-2018.

במקור, הסרט היה אמור לצאת לאקרנים ב-22 במאי 2020 בהפצת סרטי פרמאונט. תאריך הסרט נדחה מספר פעמים בעקבות מגפת הקורונה, עד שהוכרז ב-22 ביוני כי עלייתו לאקרנים בוטלה, והוא יעלה לסרטי פרמאונט+ ב-2021 בארצות הברית. ביולי 2020, נטפליקס רכשו את הזכויות על הסרט בהפצה לרחבי העולם (כולל ישראל) מלבד ארצות הברית, קנדה וסין, והוא יצא ב-5 בנובמבר של אותה שנה. ב-30 ביולי 2020, פרמאונט הכריזו שהסרט יופץ בבתי הקולנוע בקנדה ב-14 באוגוסט 2020.

 תקציר העלילה 
בובספוג ופטריק נוסעים לעיר האבודה של אטלנטיק סיטי כדי להציל את גארי שנחטף על ידי פוסידון. בסרט מתגלה סיפור המקור של בובספוג כשפגש את גארי ב"מחנה האלמוגים".

 צוות השחקנים 
טום קני - בובספוג מכנסמרובע וגארי החילזון
ביל פייגרברייק - פטריק סטאר
קלנסי בראון - יוג'ין קראב
רוג'ר בומפאס - סקווידוויד טנטקלס
דאג לורנס - שלדון פלנקטון
ג'יל טלי - קרן פלנקטון
קרולין לורנס - סנדי צ'יקס
מרי ג'ו קטלט - גברת פאף
לורי אלן - פרל קראב
אקוופינה - אוטו
רג'י וואטס
מאט ברי  - פוסידון
סנופ דוג - המהמר
קיאנו ריבס - סייג'
טיפאני האדיש
דני טרחו - אל דיאבלו

 צוות המדבבים בעברית 
הדיבוב העברי בוים על ידי נינה אמיר, והופק על ידי רעות גדות, תומר קאופמן ואמי בכר באולפני וידאופילם אינטרנשיונל.
 עידו מוסרי - בובספוג
 אדם זילברמן - בובספוג הצעיר
 לירון ברנס - פטריק
 גיא גולדברג - פטריק הצעיר
 גלעד קלטר - סקווידוויד
 רועי אבירן - סקווידוויד הצעיר
 עמי מנדלמן - מר קראב
 צביקה שוורצברג - פלנקטון
 נעמה אוזן - סנדי
 ליה שקד - סנדי הצעירה
 עדי בר לב - סנדי (שירה)
 טליה ברקאי - קרן
 אלברט כהן - מספר
 סער בדישי - סייג'
 צביקה פורמן - פוסידון
 שמעון סמיט - יועץ
 דניאל מגון - אוטו/פרץ' פרקינס
 מוטי דיכנה - אל דיאבלו
 מאיה מיטלפונקט - גברת פאף
 דקלה הדר - ברבורה סטרייסנד
בנוסף, בדיבוב העברי דיבבו גדי לוי, אורי דרור, יולי סקר, אורי זלצמן, ערן מור, יובל בינדר, גילן שחף, דן שצברג, דניאל שופוב, דור לרון, לביא עזיזה ויהונתן בכר.

 הפקה 
 פיתוח 
בראיון שהתרחש ב-2015 על הצלחתו של הסרט הקודם, מייגן קוליגן אמרה שאפשרות לסרט שלישי תהיה "הימור טוב". בראיון נוסף, סגן יו"ר פרמאונט רוב מור אמר "אני מקווה שלא ייקח עשר שנים כדי להכין סרט נוסף", בהתייחסו לזמן שעבר בין הסרט הראשון להמשכו. מאוחר יותר התגלה כי סרטי פרמאונט עובדת על סרטי המשך לזיכיונות שלה, כולל סרט נוסף של בובספוג.

וינסנט וולר, שעבד על סדרת הטלוויזיה אך לא היה מעורב בסרט, הכריז באוגוסט 2015 כי הסרט היה בתהליך קדם הפקה. וולר אמר כי הסרט יהיה בעיקר הנפשה דו-ממדית. הוא גם אישר כי הצוות של הסדרה לא יעבוד על הסרט, אם כי מאוחר יותר הוא אישר כי ארון ספרינגר, אחד מכותבי הסדרה לשעבר, יכתוב את הסיפור לסרט. הסרט היה מתוכנן לעלות לאקרנים ב-2019, אך נדחה בשלב מאוחר יותר ל-2020. עד חודש ינואר 2016, ג'ונתן איבל וגלן ברגר נבחרו לכתוב את התסריט.

בחודש מרץ 2017, נשיא פרמאונט מארק אוונס הודיע כי האולפן יעבוד בשיתוף פעולה הדוק עם ויאקום על המותגים שלה בטלוויזיה, כולל הסרט של בובספוג. באותו חודש, Yahoo! ציינו כי הסרט יקרא "בובספוג: הסרט".

באפריל 2018 הכותרת הרשמית של הסרט נחשפה בתור "זה ספוג נפלא", וכי טים היל, אחד מכותבי הסדרה לשעבר, נבחר כבמאי וכותב עבור הסרט. מאוחר יותר באותה השנה דווח כי הסרט ייכתב על ידי אייבל, ברגר ומיכאל קוואמה. צוות השחקנים המקורי צפוי לחזור לדבב גם בסרט זה באותם התפקידים שניתנו להם בסדרה ובסרטים הקודמים. עלילת הסרט נחשפה באוקטובר 2018 במהלך כנס VIEW בטורינו, איטליה.

 צילומים 
ב-22 בינואר 2019 אושר כי הפקת הסרט החלה באופן רשמי. לארי פונג הוא הצלם של הסרט.

 הפצה 
הסרט היה אמור לצאת לאקרנים ב-22 במאי 2020 על ידי סרטי פרמאונט. הוא היה אמור לצאת ב-9 בפברואר 2019, אך במרץ 2017 הוא נדחה ל-2 באוגוסט 2019, אך לאחר מכן נדחה ל-31 ביולי 2020, ואז ל-17 ביולי 2020, ובדצמבר 2017, הוא נדחה שוב ל-22 במאי 2020. ב-2 באפריל 2020, בעקבות התפרצות נגיף קורונה-ווהאן, חזר הסרט ל-31 ביולי 2020, ולאחר מכן עבר ל-7 באוגוסט 2020.

בעקבות מגפת הקורונה, פרמאונט הודיעו כי עלייתו לאקרנים בוטלה, ובמקום זאת יעלה לשירותי וידאו על פי דרישה בשנת 2021 בארצות הברית.

ביולי 2020, נטפליקס רכשו את הזכויות על הסרט בהפצה לרחבי העולם מלבד ארצות הברית, קנדה וסין, והוא הוצא לאור ב-5 בנובמבר של אותה שנה.

ב-30 ביולי 2020, סרטי פרמאונט הכריזו שהסרט יופץ בבתי הקולנוע בקנדה ב-14 באוגוסט 2020.

 שיווק 
כרזת הסרט הראשונה נחשפה בקומיק-קון, סן דייגו ביולי 2019. כרזה נוספת נחשפה בנובמבר 2019, ואיתה נחשף השם החדש של הסרט, "ספוג במנוסה".

טריילר ראשון עלה ב-14 בנובמבר 2019.

 סדרת ספין-אוף 

ביוני 2018 הכריזו ניקלודיאון על סדרת ספין אוף בשם "מחנה האלמוגים: שנות הילדות של בובספוג", ובה מוצג בובספוג הצעיר במחנה קיץ.

 קישורים חיצוניים 





 הערות שוליים 

קטגוריה:סרטי הנפשה אמריקאיים
קטגוריה:סרטים מבוססי סדרות טלוויזיה
קטגוריה:בובספוג מכנסמרובע - סרטים
קטגוריה:סרטים מצוירים למחצה
קטגוריה:סרטי תלת-ממד
קטגוריה:סרטי קומדיה מונפשים
קטגוריה:סרטי אנימציה ממוחשבת
קטגוריה:סרטי אנימציה של פרמאונט
קטגוריה:סרטי אנימציה של ניקלודיאון
קטגוריה:סרטי המשך אמריקאיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים עם מוזיקה מאת הנס צימר
קטגוריה:סרטי אנימציה על ידידות